**Juan Carlos Garrido Fernández** (s. 29. maaliskuuta 1969 El Puig, Espanja) on espanjalainen jalkapallovalmentaja.

Ura
---

Garrido on valmentanut uransa aikana El Puigin ja Ondan lisäksi Villarrealin reservi- sekä edustusjoukkuetta. Hän teki historiaa nostamalla seuran reservijoukkueen ensimmäistä kertaa maan toiseksi korkeimmalle sarjatasolle Segunda Divisióniin kaudeksi 2009–2010. Edustusjoukkueen valmennustehtävät Garrido sai vastuulleen 1. helmikuuta 2010 Ernesto Valverden saatua potkut.

Marraskuussa 2012 Garridosta tuli Belgian liigassa pelaavan Club Bruggen päävalmentaja.  Seura sijoittui Garridon johdolla Belgian liigan kolmanneksi kaudella 2012/13. Espanjalaisvalmentaja sai potkut seurasta syyskuun puolivälissä 2013, vaikka joukkue oli liigassa toisena. Potkujen syyksi seurajohto ilmoitti tyytymättömyytensä menestykseen Club Bruggen pudottua Eurooppa-liigasta karsintavaiheessa. 

Joulukuun alussa 2013 Garrido palasi Espanjaan, kun hänestä tuli Real Betisin päävalmentaja.  Garrido ei saanut Betisin peliä kulkemaan edeltäjäänsä paremmin. Joukkue voitti Garridon alaisuudessa vain kaksi ottelua ja Real Madridille kärsityn 0–5 kotitappion jälkeen hän sai potkut tammikuun puolivälissä 2014. 

Kesäkuussa 2014 Garrido allekirjoitti kaksivuotisen sopimuksen egyptiläisseura Al-Ahlin kanssa.  Garridon johdolla Al-Ahli voitti Egyptin supercupin ja CAF Confederation Cupin mestaruuden. Menestyksestä huolimatta hän sai potkut seurasta toukokuussa 2015.

Lokakuussa 2016 Garridosta tuli saudiseura Ettifaqin päävalmentaja, mutta hän sai potkut jo helmikuussa 2017. Kesällä 2017 Garridon ura jatkui marokkolaisen Raja Casablancan päävalmentajana. Garrido luotsasi Raja Casablancan Marokon cupin mestariksi 2017 ja seurahistorian ensimmäistä kertaa CAF Confederation Cupin mestariksi 2018. Hän sai potkut tammikuun lopulla 2019, kun Raja kärsi 0–2 kotitappion Étoile Sportive du Sahelille Arabian Mestarien liigan puolivälierissä.

Helmikuussa 2019 Garridon ura jatkui Al Ainin päävalmentajana. Hän jätti seuran sopimuksensa päättyessä kauden jälkeen kesällä 2019. Marraskuussa 2019 hän palasi valmennustehtäviin tunisialaisen Étoile du Sahelin päävalmentajana kesään 2021 ulottuvalla sopimuksella, mutta sai potkut jo helmikuussa 2020. Pian potkujensa jälkeen helmikuun lopulla 2020 hänestä tuli Wydad Casablancan päävalmentaja. Hän johdatti Wydadin Afrikan Mestarien liigan välieriin, mutta sai kotimaan sarjan heikkojen tulosten vuoksi potkut tehtävistään syyskuussa 2020.

Tammikuussa 2021 Garrido palasi valmentamaan kotimaahansa, kun hänestä tuli Segundassa pelanneen CD Castellónin päävalmentaja. Menestys Espanjassa oli kuitenkin heikkoa ja joukkueen vajottua putoamiskamppailuun, Garrido sai potkut jo toukokuussa 2021.

Syyskuussa 2022 Garrido palasi Egyptiin, tällä kertaa hänestä tuli Ismailyn päävalmentaja. Pesti päättyi edellisten tavoin potkuin vain muutaman kuukauden jälkeen, kun Ismaily erotti hänet joulukuussa 2022.

Saavutukset
-----------

* CAF Confederation Cup: 2014, 2018
* Marokon cup: 2017
* Egyptin supercup: 2014

Lähteet
-------

1. ↑  Juan Carlos Garrido dirigirá al Villarreal (Arkistoitu – Internet Archive) Villarreal CF. Viitattu 25.3.2010.
2. ↑  Spanjaard Garrido is nieuwe Club-coach sporza.be. Viitattu 2.1.2013.
3. ↑  Garrido limogé
4. ↑  Betis Sevilla holt Garrido für MelKicker. Viitattu 3.12.2013.
5. ↑  Garrido prend la porteL'Equipe. Viitattu 19.1.2014.
6. ↑  Spain’s Garrido takes reins at Egypt’s Al Ahly hoping to emulate another EuropeanThe National. Viitattu 1.10.2014.
7. ↑  Al-Ahly fire Juan Carlos Garrido (Arkistoitu – Internet Archive) starafrica.com. Viitattu 3.4.2019. (englanniksi)
8. ↑  18 فبراير 2017ا لاتفاق ينهي تعاقده مع جاريدو (Arkistoitu – Internet Archive) Dawryjameel.com. Viitattu 3.4.2019.
9. ↑  RAJA CASABLANCA : JUAN CARLOS GARRIDO NOUVEL ENTRAÎNEUR
10. ↑  Raja Casablanca sack coach Juan Carlos Garrido Goal.com. Viitattu 3.4.2019. (englanniksi)
11. ↑  Al Ain announce Spaniard as coach Gulf News. Viitattu 3.4.2019. (englanniksi)
12. ↑  Al Ain's busy summer continues with signings of Abderrahmane Meziane and Kodjo Fo-Doh Laba
13. ↑  Etoile du Sahel name Garrido as new coach
14. ↑  Etoile du Sahel sack former Al Ahly manager Juan Garrido
15. ↑  Juan Garrido takes over Wydad Casablanca from Desabre
16. ↑  OFFICIAL: Wydad sack Juan Carlos Garrido ahead of Al Ahly clash
17. ↑  Comunicado oficial: Juan Carlos Garrido, nuevo entrenador del CD Castellón
18. ↑  El Castellón destituye a Juan Carlos Garrido
19. ↑  OFFICIAL: Juan Carlos Garrido takes over Ismaily as new head coach
20. ↑  OFFICIAL: Ismaily sack head coach Juan Garrido

Aiheesta muualla
----------------

* Garridon esittely Villarrealin kotisivustolla (Arkistoitu – Internet Archive) (espanjaksi)

|  |  |  |
| --- | --- | --- |
| Edeltäjä:**Ernesto Valverde** | **Villarrealin päävalmentaja**2/2010–12/2011 | Seuraaja:**José Francisco Molina** |

|  |  |  |
| --- | --- | --- |
| Edeltäjä:**Georges Leekens** | **Club Bruggen päävalmentaja**11/2012–9/2013 | Seuraaja:**Michel Preud'homme** |

|  |  |  |
| --- | --- | --- |
| Edeltäjä:**Pepe Mel** | **Real Betisin päävalmentaja**12/2013–1/2014 | Seuraaja:**Gabriel Calderón** |

|  |  |  |
| --- | --- | --- |
| Edeltäjä:**Mohamed Youssef** | **Al-Ahlin päävalmentaja**2014–2015 | Seuraaja:**José Peseiro** |

|  |  |  |
| --- | --- | --- |
| Edeltäjä:**Mohamed Fakhir** | **Raja Casablancan päävalmentaja**2017–1/2019 | Seuraaja:**Patrice Carteron** |

|  |  |  |
| --- | --- | --- |
| Edeltäjä:**Zoran Mamić** | **Al Ainin päävalmentaja**2–6/2019 | Seuraaja:**Ivan Leko** |